Gregers Johan Hentze

Gregers Johan Michaelsen Hentze (født 25. september 1835 på Sandur, død 27. desember 1877 i Næstved) var en færøyskfødt, dansk jurist.

Han var sønn av sysselmann og kongsbonde Johan Michael Hentze og Marianne Jacobsdatter samt bror av lagtingsmann Jóan Petur Hentze. Han giftet seg i 1871 med Christiane Sommer, som han fikk tre barn med. Han dro fra Færøyene til Danmark i 1852, og arbeidet for dommeren i landbruksretten, landvæsenkommissionen, i Hammerum ved Herning, deretter for en landmåler i Viborg. Hentze var elev ved landbruksskolen på Haraldslund ved Aarhus 1853–1855. Etter å ha oppholdt seg på Færøyene i et års tid, var han kontorist i Bjerre og Hatting herreder inntil 1861. Hentze var exam.jur. fra Københavns Universitet fra 1862 og beskikket som sakfører fra 1874. Han var by- og herredsfullmektig i Næstved 1865–1876, deretter privatpraktiserende sakfører i samme by.

Referanser 

Danske jurister
Personer fra Sandur
Portal:Færøyene/artikler